Source: https://fin.afterdawn.com/uutiset/artikkeli.cfm/2010/10/14/dvb_t2_laitteet_saavat_oman_antenna_hd_ready_hyvaksynnan
Timestamp: 2018-10-22 23:58:27+00:00

Document:
DVB-T2-laitteet saavat oman Antenna HD Ready -hyväksynnän - AfterDawn
AfterDawn > Uutiset > DVB-T2-laitteet saavat oman Antenna HD Ready -hyväksynnän
DVB-T2-laitteet saavat oman Antenna HD Ready -hyväksynnän
Kirjoittaja Kaarlo Räihä @ 14.10.2010 19:47 Kommentteja (1)
DVB-T-digibokseja ja -televisioita vaivanneet yhteensopivuusongelmat Suomessa näkyvien lähetysten kanssa ovat aiheuttaneet joillekin kuluttajille harmaita hiuksia. Tulevan DVB-T2-tekniikan kohdalla samoja virheitä ei aiota toistaa, vaan laitteille on tulossa oma Antenna HD Ready -hyväksyntä kaapeliverkon DVB-C-laitteiden tavoin.
Asia selvisi eilen DNA:n keskustelualueen kautta, kun DNA:n asiakaspalvelija vahvisti hyväksynnän olemassaolon. Viestin perusteella ainakin DNA suosittelee Antenna HD Ready -hyväksyttyjen laitteiden käyttämistä DVB-T2-lähetysten katseluun, ja todennäköisesti myös Anvia ja Digita antavat saman suosituksen asiakkailleen.
Hyväksyntää jaellaan kaapeliverkon tavoin sekä digibokseille että televisioille. Maksukanavia varten DVB-T2-televisioista löytyy CI+-kortinlukija, joten tekijänoikeuksien vahvempi suojelu on mahdollista pian myös antenniverkossa.
Ensimmäiset Antenna HD Ready -hyväksytyt laitteet tulevat Suomessa myyntiin tämän vuoden aikana.
<Oracle paikkasi OpenOfficea sekä useita kriittisiä Java-aukkoja >Chromen GPU-tuki viivästyy
122.1.2011 0:25
pta12345
Onko näiden antenna HD ready ja Cable HD ready hyväksyntöjen vaatiminen EU-lainsäädännön vastainen tavaroiden vapaan liikkuvuuden este?
Esimerkiksi Sonylla on Englannin markkinoilla KDL-40EX713U-malli, joka on firmistä myöten sama malli kuin Suomessa myynnissä oleva malli. Vain Suomen hyväksyntä puuttuu. Tai jos ihan rehellisiä ollaan, niin tuon television mukana tulee erilainen verkkokaapeli, mutta sekin on irrallaan paketissa.
Englannin malli on satasia Suomessa myytävää halvempi vaikka toimituskulut otettaisiin mukaan. Kallista tuo hyväksyttäminen, kun hinta noin nousee:
http://www.idealo.co.uk/product/2337564/sony-kdl-40ex713-kdl40ex713u.html
Suuremmassa 46-tuumaisessa hintaero on vielä suurempi:
http://www.idealo.co.uk/product/2331615/sony-kdl-46ex713-kdl46ex713u.html

References: HD 
 HD 
 HD 
 HD 
 HD 
 HD 
 HD 
 HD